**UUTISIA FORDILTA Syyskuu 2013**

**Euroopan Fordin myynti kasvoi ja markkinaosuus nousi elokuussa**

Euroopan Fordin myynti kasvoi elokuussa 2,3 prosenttia, kun koko alan myynti laski 5,7 prosenttia. Markkinaosuus nousi elokuussa jo viidentenä peräkkäisenä kuukautena. Euroopan Fordin markkinaosuus oli elokuussa 7 prosenttia. Hyötyajoneuvojen markkinaosuus kasvoi 2,2 prosenttiyksiköllä 10,2 prosenttiin. Markkinaosuus oli elokuussa korkein 15 edelliseen elokuuhun verrattuna. Hyötyajoneuvojen myynti kasvoi 18 prosenttia.

Euroopan Fordin myyntilukuja nosti erityisesti B-MAXin, Kugan ja Transit Customin suuri kysyntä. Hyötyajoneuvoissa myydyimpiä malleja oli Transit Customin ohella myös Ranger.

Suomessa Fordin markkinaosuus henkilöautoissa oli elokuussa 7,7 prosenttia ja Ford oli viidenneksi myydyin automerkki Suomessa. Fiesta oli kahdeksanneksi ja Focus yhdeksänneksi myydyin henkilöautomalli elokuussa. Hyötyajoneuvoissa Fordin elokuun markkinaosuus oli 24,1 %.

Ford vauhdittaa uusien ajoneuvojen lanseerauksia Euroopassa. Uusia malleja tuodaan markkinoille aiemmin ilmoitetun 15 sijaan yhteensä vähintään 25 seuraavan viiden vuoden aikana, kun mukaan lasketaan syyskuusta 2012 alkaen lanseeratut mallit.

Linkki tiedotteeseen: <http://corporate.ford.com/our-company/investors/investor-news-detail/europe-ford-sales-and-market-share>

**Ford Focus kulkee yli 1 600 km yhdellä tankillisella**

1.0-litraisella EcoBoost-moottorilla varustettu Ford Focus (125 hv) kulkee 1 619 kilometriä yhdellä polttoainetankillisella. Norjalaiset ekokuljettajat Knut Wilthil ja Henrik Borchgrevink ajoivat Focuksella läpi Norjan, Ruotsin ja Suomen polttoainekulutuksen ollessa keskimäärin 3,3 l/100 km. Kuljettajat lähtivät liikkeelle napapiirin korkeudelta Kautokeinosta, Norjasta. Polttoaine loppui 28 tunnin ajon jälkeen Oslossa. Ajonopeus oli noin 60 km/h. Kuljettajat välttivät jarruttamista sekä ilmastoinnin käyttöä aina kun mahdollista, vaikka sää vaihteli matkan aikana +22 asteesta vain hieman nollan yläpuolelle. Ajoa valvoi Norjan poliisi.

1.0-litrainen EcoBoost-moottori on saanut ”International Engine of the Year” -palkinnon vuosina 2012 ja 2013. Moottorissa yhdistyvät polttoaineen suoraruiskutus, turboahdin sekä muuttuva venttiilien ajoitus, joiden avulla polttoaineen kulutus on alhainen ilman vaikutusta auton tehoon. 1.0-litraisen EcoBoostin voi valita Focuksen lisäksi Fiestaan, B-MAXiin sekä Grand C-MAXiin. Ford lanseeraa ensi vuonna uuden version Focus 1.0-litraisesta EcoBoostista, joka on ensimmäinen ei-hybridi bensiinimoottorilla varustettu perheauto Euroopassa, jonka CO2-päästöt ovat 99 g/km.

Linkki tiedotteeseen: <https://media.ford.com/content/fordmedia/feu/en/news/2013/09/23/eco-drivers-in-ford-focus-1-0-litre-ecoboost-travel-1-600-km--1-.html>

**EcoBoost-moottoreita on valmistettu jo 2 miljoonaa kappaletta**

Fordin EcoBoost-moottoreiden suosio kasvaa kasvamistaan. Ensimmäinen EcoBoost valmistui vuonna 2009, ja nyt niiden valmistuksessa on ylitetty 2 miljoonan kappaleen rajapyykki. Moottoreiden suuren kysynnän vuoksi Ford on lisännyt valmistuskapasiteettiaan kuukausitasolla 100 000 kappaleeseen viime vuoden 65 000 kappaleesta. Kölnin moottoritehtaan päiväkohtainen kapasiteetti on kaksinkertaistunut 1 000 moottoriin päivässä. Sieltä valmistuu moottoreita myös Pohjois-Amerikan markkinoille.

EcoBoost-moottoriperheeseen kuuluvat kolmesylinterisen 1.0-litraisen lisäksi 1.5-, 1.6- ja 2.0-litraiset nelisylinteriset moottorit sekä 3.5-litrainen V6-moottori. Tämän vuoden loppuun mennessä lähes 80 prosentissa Fordin uusista bensiinikäyttöisistä autoista on EcoBoost-moottori. 1.0-litrainen EcoBoost tulee 11 malliin vuoden 2014 aikana.

Linkki tiedotteeseen: <https://media.ford.com/content/fordmedia/feu/en/news/2013/09/17/ford-builds-2-millionth-fuel-efficient-ecoboost-engine-as-consum.html>

**Ford-kuljettajien käyttöön uusia sovelluksia: mm. TomTom ja Hotels.com**

Ford tuo uusia ääniohjattavia sovelluksia Ford-kuljettajien käyttöön. Sovellukset toimivat SYNC AppLink -yhteydenpitojärjestelmässä. Uusia yhteistyökumppaneita ovat muun muassa TomTom-navigointi, Hotels.com-varausjärjestelmä, Audioteka-, DIE WELT-, ADAC-sovellukset, Wcitiesin Eventseeker- ja Cityseeker-sovellukset sekä Deutsche Telekom Innovation Laboratoriesin Autoread- ja AskWiki-sovellukset. Uudet sovellukset laajentavat olemassa olevaa SYNC AppLink-sovellusvalikoimaa, joiden avulla kuljettaja voi käyttää sovelluksia ajon aikana pitäen samalla katseen ajotiessä ja kädet ratissa.

Linkki tiedotteeseen: <https://media.ford.com/content/fordmedia/feu/en/news/2013/09/04/new-apps-coming-for-ford-drivers-in-europe-include-tomtom--hotel.html>

**Ford lanseeraa sähköautojen latausverkoston työntekijöilleen**

Ford lanseeraa uuden latausverkoston sähköautoilla ajavien työntekijöidensä käyttöön Pohjois-Amerikassa. Yhä useampi yhtiön työntekijä voi nyt taittaa työmatkansa täysin sähköllä toimivilla ajoneuvoilla. Fordin asiakkaat ovat ajaneet tähän mennessä 30 miljoonaa kilometriä yhtiön sähköajoneuvoilla ja säästäneet näin yli 1,2 miljoonaa kiloa hiilidioksidipäästöissä. Latausasemia asennetaan yli puoleen kaikista Fordin toimipisteistä Yhdysvalloissa ja Kanadassa.

Fordin työntekijät pääsevät lataamaan uusilla asemilla täysin sähköllä toimivaa Focus Electric -mallia sekä kahta Fordin verkkovirralla toimivaa hybridiajoneuvoa, Fusion Energi- ja C-MAX Energi -malleja. Lataus on aluksi työntekijöille maksuton neljän ensimmäisen lataustunnin ajan. Ford arvioi, että auton täyslataus maksaa yhtiölle noin 50 senttiä.

Linkki tiedotteeseen: <https://media.ford.com/content/fordmedia/fna/us/en/news/2013/09/16/ford-launches-electric-vehicle-charging-network-for-employees--c.html>

**Uusi korkeakattoinen Ford Transit Custom eurooppalaisten saataville**

International Van of the Year 2013 -tittelillä palkittu Ford Transit Custom on nyt saatavilla korkeakattoisena mallina. Autossa on 20 prosenttia enemmän kuormatilavuutta ja 370 mm suurempi kuormankorkeus kuin matalakattoisessa mallissa. Korkeus lattiasta kattoon on 1,78 metriä. Tilaan mahtuu 8,3 kuutiometrin verran kuormaa.

Korkeakattoinen malli on ainutlaatuinen segmentissään. Siinä on kokonaan teräksestä valmistettu kattorakenne, johon saa myös kattotelineet. Kattokuorman maksimipaino on 100 kg. Transit Customissa on luokkansa laajin sivuoven oviaukko. Ajoneuvoon mahtuu kolme eurolavaa.

Uusi Transit Custom tulee myyntiin myöhemmin tänä vuonna. Ajoneuvo on saatavilla kahdella eri akselileveydellä sekä useilla eri paino- ja voimansiirtovaihtoehdoilla.

Linkki tiedotteeseen: <https://media.ford.com/content/fordmedia/feu/en/news/2013/09/25/new-high-roof-ford-transit-custom-now-available-to-customers-acr.html>

# Toomas Heikkinen voitti Global RallyCross Championship -sarjan mestaruuden Fordille

Toomas ”Topi” Heikkinen voitti vuoden 2013 Global RallyCross Championship -sarjan Fordille Charlotte Motor Speedway -moottoriradalla Yhdysvalloissa. Ennen voittoisaa ajoaan Bluebeam OlsbergsMSE Ford Fiesta ST -autoa ajava Heikkinen oli voittanut sarjan viisi edeltävää osakilpailua ja Charlotten radalla saavutettu kolmas sija riitti koko sarjan voittoon.

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 175 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com